ΓΡΑΠΤΗ ΕΡΩΤΗΣΗ E-0969/01

υποβολή: Glenys Kinnock (PSE) προς την Επιτροπή

(30 Μαρτίου 2001)

Θέμα: Αϊτή

Θα μπορούσε η Επιτροπή να περιγράψει τις διαδικασίες που ακολουθήθηκαν πριν από την επιβολή κοινοτικών κυρώσεων στην Αϊτή;

Πός απαντά η Επιτροπή στην αντίδραση των χωρών ΑΚΕ στα μέτρα που έλαβε κατά της Αϊτής;

Δεν συμφωνεί η Επιτροπή ότι οι εκλογικές διαδικασίες δεν πρέπει να αποτελούν τη βάση για μια απόφαση διακοπής της αναπτυξιακής βοήθειας;

Απάντηση του κ. Nielson εξ ονόματος της Επιτροπής

(1 Ιουνίου 2001)

Κατόπιν των κοινοβουλευτικών εκλογών της 21ης Μαΐου 2000 και της επακόλουθης έκθεσης της διεθνούς αποστολής παρατήρησης (OAS), σύμφωνα με την οποία επρόκειτο για διαβεβλημένες εκλογές, η Ένωση κάλεσε την Αϊτή σε διαβουλεύσεις, οι οποίες άρχισαν στις 26 Σεπτεμβρίου. Κατά την άποψη της Ένωσης, παραβιάσθηκε ένα από τα ουσιώδη στοιχεία του άρθρου 9 της συμφωνίας της Κοτονού (σεβασμός των δικαιωμάτων του ανθρώπου, των δημοκρατικών αρχών και του κράτους δικαίου).

Οι διαδικασίες που εφαρμόσθηκαν τηρούν πλήρως τις διατάξεις του άρθρου 96. Κατά τις διαβουλεύσεις, η Ένωση εξέφρασε τις ανησυχίες της σε ότι αφορά την κατάσταση και στη συνέχεια ακολούθησε δήλωση τουπουργού Εξωτερικών της Αϊτής, η οποία όμως δεν καθησύχασε την Ένωση. Στα προσωρινά συμπεράσματα που προέκυψαν, η Ένωση αναγνωρίζει τη θέση της Αϊτής αλλά εκφράζει τη λύπη της διότι δεν ελήφθησανπόψη οι παρατηρήσεις και ανησυχίες της. Η Ένωση αναφέρει σαφώς ότι δεν τηρούνται τα ουσιώδη στοιχεία του άρθρου 9 της συμφωνίας της Κοτονού. Η Αϊτή όφειλε να αντιδράσει και να προσκομίσει νέα στοιχεία πριν από την εκπνοή της δίμηνης περιόδου, που προβλέπεται για τις διαβουλεύσεις του άρθρου 96.

Κατά τη διάρκεια του Οκτωβρίου και Νοεμβρίου 2000 και πριν από τις προεδρικές εκλογές, πραγματοποιήθηκαν πολλά διαβήματα προς τις αρχές της Αϊτής, που εφιστούν την προσοχή της στις πιθανές συνέπειες της στάσης που τηρούν. Οι αρχές της Αϊτής δεν έλαβαν μέτρα επανόρθωσης.

Κατά τη λήξη της περιόδου και μετά τις προεδρικές εκλογές του Νοεμβρίου 2000 (από τις οποίες απείχαν τα κόμματα της αντιπολίτευσης και οι οποίες διεξήχθησαν χωρίς τη παρουσία διεθνών παρατηρητών, δεδομένου ότι θεωρήθηκε ότι δεν ήταν σύμφωνες με τους δημοκρατικούς κανόνες), κινήθηκε διαδικασία περάτωσης, η οποία κατέληξε στηνιοθέτηση των κατάλληλων μέτρων από το Συμβούλιο. Οι διαβουλεύσεις του άρθρου 96 έχουν στόχο να εξετασθεί η κατάσταση, ώστε να εξευρεθεί λύση αποδεκτή από αμφότερα τα μέρη. Ωστόσο, προβλέπει σαφώς ότι εάν δεν εξευρεθεί η κατάλληλη λύση, είναι δυνατόν να ληφθούν μέτρα.

Η Επιτροπή δεν αντέδρασε επίσημα στην ανακοίνωση τύπου της γραμματείας των κρατών της Αφρικής, Καραϊβικής και Ειρηνικού (ΑΚΕ). Η Ένωση ακολούθησε διαδικασία, μέσω του επικεφαλής της Αποστολής της στην Αϊτή, για να εξηγήσει την πολιτική της θέση καθώς και τα μέτρα που ελήφθησαν για τον αναπροσανατολισμό των προγραμμάτων συνεργασίας.

Συνεχίζεται η συνεργασία με την Αϊτή και δεν έχει ανασταλεί η παροχή βοήθειας. Τα μέτρα αυτά έχουν ληφθεί ώστε να μην θιγεί ο πληθυσμός της Αϊτής. Έχει ανασταλεί η άμεση δημοσιονομική ενίσχυση προς την κυβέρνηση και ταφιστάμενα κονδύλια (52 εκατ. ευρώ) αναπροσανατολίζονται σε έργα που επωφελούν άμεσα τον πληθυσμό στους κοινωνικούς τομείς.

Η εν λόγω απόφαση της Ένωσης βασίστηκε στην μη τήρηση του άρθρου 9 της συμφωνίας της Κοτονού, ιδίως τη μη τήρηση των δημοκρατικών αρχών. Η μέθοδοςπολογισμού που χρησιμοποιήθηκε για την εκλογή των γερουσιαστών, σημαίνει ότι δεν ελήφθησανπόψη περισσότερο από 1 εκατ. ψήφοι.

Πριν από το τέλος του έτους 2001 πρέπει να επανεκτιμηθεί η πολιτική κατάσταση και βάσει της επανεκτίμησης αυτής, είναι δυνατόν να ληφθεί νέα απόφαση σε ότι αφορά τα κατάλληλα μέτρα. Η Επιτροπή ελπίζει ότι οι αρχές της Αϊτής μέχρι τότε θα έχουν λάβει τα μέτρα επανόρθωσης, για την αποκατάσταση της δημοκρατίας, ώστε να είναι σε θέση η Ένωση να αποκαταστήσει την πλήρη συνεργασία.

Στην περίπτωση της Αϊτής, η απόφαση δεν βασίστηκε μόνο στις εκλογικές διαδικασίες, αλλά και σε σειρά παρατυπιών και στην μη τήρηση των βασικών δημοκρατικών αρχών κατά τη διεξαγωγή των κοινοβουλευτικών καθώς και των προεδρικών εκλογών, μεταξύ άλλων, στην ύπαρξη περιπτώσεων απάτης, εκφοβισμού και στην απουσία ενός αντιπροσωπευτικού Εκλογικού Συμβουλίου.